ΓΡΑΠΤΗ ΕΡΩΤΗΣΗ E-1726/01

υποβολή: Mihail Papayannakis (GUE/NGL) προς την Επιτροπή

(14 Ιουνίου 2001)

Θέμα: Εκπαίδευση Ναυτικών

Ο Γερμανικός οργανισμός παροχής τουριστικώνπηρεσιών και ασφάλισης στους αυτοκινητιστές της Γερμανίας (ADAC) αξιολόγησε τα ελληνικά φέρι-μποτ και η σχετική έκθεση που συντάχτηκε περιείχε μία θετική αξιολόγηση. Ωστόσο πέραν των θετικών σχολίων ιδιαίτερα σημαντική είναι η επισήμανση ότι τα αποτελέσματα των εκτός προγράμματος ασκήσεων που έγιναν ειδικά με τα ελληνικά πληρώματα για καταστάσεις ανάγκης ήταν αποκαρδιωτικά. Τα αποτελέσματα αυτά αποδίδονται στην ελλιπή εκπαίδευση των πληρωμάτων και στο ότι οι προβλεπόμενες τακτικές εκπαιδευτικές ασκήσεις γίνονται επί χάρτου και όχι στην πραγματικότητα.

Δεδομένου ότι στην Ελλάδα στις 20 Αυγούστου 1999 είχε σταλεί προειδοποιητική επιστολή για την εφαρμογή της Οδηγίας 98/35/ΕΚ(1) σχετικά με το ελάχιστο επίπεδο εκπαίδευσης των ναυτικών, θα μπορούσε η Επιτροπή να με ενημερώσει για το κατά πόσον εφαρμόζεται στην Ελλάδα η εν λόγω Κοινοτική Οδηγία. Θεωρεί η Επιτροπή ότι η Ελλάδα έχει συμμορφωθεί μετά την προειδοποιητική επιστολή που της είχε σταλεί·

(1) ΕΕ L 172 της 17.6.1998, σελ. 1.

Απάντηση της κας de Palacio εξ ονόματος της Επιτροπής

(6 Σεπτεμβρίου 2001)

Προκειμένου να βελτιωθεί η ασφάλεια των θαλασσίων μεταφορών και να εξασφαλισθεί το ελάχιστο επίπεδο εκπαίδευσης των ναυτικών στην Κοινότητα, το Συμβούλιο ενέκρινε στις 21 Νοεμβρίου 1994 την οδηγία 94/58/ΕΚ του Συμβουλίου, της 22ας Νοεμβρίου 1994, σχετικά με το ελάχιστο επίπεδο εκπαίδευσης των ναυτικών(1). Η οδηγία αυτή τροποποιήθηκε από την οδηγία 98/35/ΕΚ του Συμβουλίου, της 25ης Μαΐου 1998(2) και, στις 4 Απριλίου 2001, το Ευρωπαϊκό Κοινοβούλιο και το Συμβούλιο ενέκριναν την οδηγία 2001/25/ΕΚ για το ελάχιστο επίπεδο εκπαίδευσης των ναυτικών(3) που κωδικοποιεί και καταργεί τις δύο αυτές παλαιότερες οδηγίες.

Τα ως άνω κείμενα ισχύουν για τους ναυτικούς που εργάζονται σε σκάφη κατάλληλα για θαλάσσια ναυσιπλοΐαπό σημαία κράτους μέλους. Οι διατάξεις σχετικά με την απαιτούμενη εκπαίδευση για την απόκτηση του αντιστοίχου διπλώματος βασίζονται στις διατάξεις της Διεθνούς Σύμβασης του Διεθνούς Οργανισμού Θαλάσσης (OMI) για την εκπαίδευση των ναυτικών (σύμβαση STCW του 1978).

Όσον αφορά τη μεταφορά των κειμένων αυτών στο εθνικό δίκαιο από την Ελλάδα, η Επιτροπή κίνησε τις διαδικασίες για μη κοινοποίηση των εθνικών μέτρων μεταφοράς εντός των τακτών προθεσμιών για έκαστη των ως άνω δύο οδηγιών. Μετά από τις κοινοποιήσεις των κειμένων μεταφοράς στο εθνικό δίκαιο της Ελλάδας, οι ως άνω δύο διαδικασίες αρχειοθετήθηκαν αντιστοίχως τον Δεκέμβριο του 1996 και τον Μάρτιο του 2000.

Η Επιτροπή, στο πλαίσιο της εξέτασης της συμμόρφωσης των μέτρων πουπέβαλαν οι εθνικές αρχές, κίνησε διαδικασία σχετικά με την ουσιαστική μεταφορά στο ελληνικό δίκαιο τωνποχρεώσεων ελέγχου σχετικά με την κοινοποίηση των μελών του πληρώματος μεταξύ αυτών και με τους επιβάτες, ιδίως σε περίπτωση έκτακτης κατάστασης. Οι ελληνικές αρχές πρότειναν ικανοποιητικές εξηγήσεις σχετικά με την ερμηνεία του Προεδρικού Διατάγματος 210/96 και η Επιτροπή αρχειοθέτησε τον φάκελο τον Δεκέμβριο του 1998.

Τέλος, σύμφωνα με τις πληροφορίες που κοινοποίησαν οι ελληνικές αρχές στην Επιτροπή τον Οκτώβριο του 2001, ο έλεγχος της συμμόρφωσης και της εφαρμογής των ληφθέντων μέτρων στο πλαίσιο της μεταφοράς των οδηγιών, ανατέθηκε στιςπηρεσίες ελέγχου των εμπορικών πλοίων και στις λιμενικές αρχές. Αυτές

οι δύοπηρεσίες έχουν το δικαίωμα να ελέγχουν τα σκάφη και τα πληρώματά τους και δύνανται να λάβουν τα απαραίτητα μέτρα προκειμένου για την τήρησηποχρεώσεων που απορρέουν από τις απαιτήσεις που καθιερώνουν τα κείμενα σχετικά με το ελάχιστο επίπεδο εκπαίδευσης των ναυτικών ιδίως μάλιστα στις περιπτώσεις κατά τις οποίες τα πληρώματα δεν είναι σε θέση να αποδείξουν ότι διαθέτουν τα δέοντα επαγγελματικά προσόντα.

(1) ΕΕ L 319 της 12.12.1994.

(2) ΕΕ L 172 της 17.6.1998.

(3) ΕΕ L 136 της 18.5.2001.